**Ժոզե Այզենբերգ** (ֆր.՝ José Eisenberg, օգոստոսի 20, 1945(1945-08-20)), իտալացի ձեռնարկատեր, հիմնականում հայտնի է որպես *Eisenberg Paris*-ի սեփականատեր։ Մի քանի տարի աշխատել է նորաձևության ոլորտում, ինչպես նաև ստեղծել է երկու կազմակերպություն ՏՏ ոլորտում։ 2000 թվականին Ժոզեն ստեղծել է *Jose Eisenberg* բրենդը, որը 2001 վերանվանվել է Eisenberg:

Վաղ տարիներ և ուսումնառություն
------------------------------

Ժոզե Այզենբերգը ծնվել է 1945 թվականին օգոստոսի 20-ին Բուխարեստում (Ռումինիա) տեքստիլ արդյունաբերողի ընտանիքում։ Քաղաքական նոր համակարգին անցման հետևանքով կոմունիստները բռնագրավել են ընտանեկան միջոցներն ու կարողությունները։ Ժոզեն մանկությունն անցկացրել է հետպատերազմյան կոմունիստական Ռումինիայում։ Ժոզեի ընտանիքի վրա ուժեղ ներգործություն է ունեցել ֆրանսիական մշակույթը. նրա հայրը սովորել է Փարիզի Սորբոնի համալսարանում, իսկ հորեղբայրը եղել է Ֆրանսիայի քաղաքացի, մասնակցել է Ֆրանսիայի պարտիզանական շարժմանը Երկրորդ համաշխարհային պատերազմի ժամանակ։ Հորեղբորը հետագայում սպանել են նացիստները Ֆրանսիայի ազատագրման օրը։ 13 տարեկանում Ժոզեն ստիպված էր հեռանալ դպրոցից և սկսել աշխատել փոխելով բազմաթիվ տեղեր՝ ամեն աշխատանք կատարող բանվորից մինչև թերթի ցրիչ։ Այդ ամենով հանդերձ՝ նա աշխատել է փոքր նկարչական արհեստանոցներում, այնպիսիք, որոնք գոյություն են ունեցել դեռևս Վերածննդի դարաշրջանում։ Հետո Ժոզեն ստացել է բակալավրի աստիճան որպես անկախ թեկնածու։

Գործունեություն
---------------

21 տարեկանում Ժոզեն Ֆրանսիայում սկսել է աշխատել նորաձևության արտադրությունում, որտեղ ստեղծել է իր սեփական դիզայնի ստուդիան և գործարանը։ Նա զբաղվել է նորաձևության տարբեր բրենդների հավաքածուների ստեղծմամբ և մշակմամբ։ 1972 թվականին Ժոզե Այզենբերգն ստացել է Իտալիայի Բազիլիկ շրջանի պատվավոր քաղաքացու կոչում արդյունաբերության ոլորտում մեծ ներդրումների համար։

1974 թվականին Ժոզեն տեղափոխվել է ԱՄՆ, որպեսզի աշխատի ՏՏ ոլորտում, նոր սկզբնավորվող արհեստական ինտելեկտի ոլորտում՝ համատեղելով նորաձևության հետ։ Բոստոնում հիմնել է *JE Contrex* ընկերությունը, որը հետաքրքրում էր Մասաչուսեթսի Տեխնոլոգիական ինստիտուտի գիտնականերին։ Ժոզեն բավականին հաջողակ էր տեխնոլոգիաների զարգացման մեջ, բայց այդ ժամանակվա համակարգիչների սահմանափակ հիշողությունը թույլ չի տվել նրան հասնել էական առաջընթացի։ 1976 թվականին հիմնել է երկրորդ ընկերությունը՝ *Eisenberg Data Systems (E.D.S.)*, որն աշխատել է իր առաջին անձնական համակարգչով և առաջին հանովի ստեղնաշարով։

1985 թվականին Ժոզեն սկսել է զբաղվել սեփական դիմահարդարման և մաշկի խնամքի բրենդների մշակմամբ, որոնք դարձել են հավերժական գեղեցկության մասին նրա գաղափարների արտացոլումը։ 13 տարվա գիտական հետազոտությունների և մշակումների, իսկ հետո երկու տարվա բժշկական քննության արդյունքում հայտնագործել են յուրահատուկ *Trio-Moléculaire®* բանաձևը։ *Trio-Moléculaire®* արտոնագրումը հանդիսացել է *Eisenberg* բրենդի գլխավոր հիմքը և ներառված է դրա բոլոր կոսմետիկ ապրանքների բաղադրության մեջ։

2000 թվականին Ժոզե Այզենբերգն ստեղծել Է *Jose Eisenberg* բրենդը, իսկ մեկ տարի անց փոխեց անունը՝ դարձնելով *Eisenberg*։ Հենց ժոզեի խոսքով նա մասնակցել է իր բրենդի բոլոր ապրանքների ստեղծմանն ու մշակմանը։ Մաշկի համար նախատեսված միջոցներին զուգահեռ *Eisenberg* բրենդն առաջարկում է նաև տոնային հիմքեր և *L’Art du Parfum* բուրմունքների հավաքածու։

Անձնական կյանքը
---------------

Ժոզե Այզենբերգն ունեցել է երեք երեխա․ մեկ տղա և երկու աղջիկ։ Նրա տղան՝ Էդմոնը, *EISENBERG Paris* բրենդի ռազմավարական նախագծման և միջազգային զարգացման պատասխանատուն է։

Ծանոթագրություններ
------------------

1. ↑  Dinheiro, Vivo José Eisenberg: Da tecnologia ao investimento na área da cosmetic Diário De Noticias 26 April 2015
2. ↑  «DAS EISENBERG-UNIVERSUM: VON BUKAREST NACH MONACO». Lebenswerte. Վերցված է 2014 թ․ մայիսի 17-ին.
3. ↑  «José Eisenberg». Mini Saia. Վերցված է 2014 թ․ մայիսի 18-ին.
4. ↑  Eisenberg : Inspired by Renaissance Archived 2016-06-17 at the Wayback Machine. Parfum Plus, Retrieved on 2 Jun 2015
5. 1 2  «José Eisenberg». Douglas Magazine. 2012 թ․ փետրվար. էջ 10, 11.
6. 1 2  Dinheiro, Vivo José Eisenberg: Da tecnologia ao investimento na área da cosmeticDiário De Noticias 26 April 2015
7. ↑  «Sephora lancia una minicollezione a regola d'arte». Repulica. Վերցված է 2014 թ․ մայիսի 18-ին.
8. 1 2  «José Eisenberg». Edit Magazine. 2013 թ․ սեպտեմբեր. էջ 98.
9. ↑  «Eisenberg firma J'Ose, il profumo per lui e per lei». Il Sole 24 Ore. Վերցված է 2014 թ․ մայիսի 17-ին.
10. ↑  «Alta tecnologia, estetica e ricerca le carte di Eisenberg per la bellezza». La Republica. Վերցված է 2014 թ․ մայիսի 17-ին.
11. ↑  «WYWIAD Z JOSÉ EISENBERGIEM - O SZTUCE TWORZENIA KOSMETYKÓW». iBeauty. Արխիվացված է օրիգինալից 2014 թ․ մայիսի 12-ին. Վերցված է 2014 թ․ մայիսի 20-ին.
12. ↑  «JOSÉ EISENBERG V PRAZE». Fashion Stars TV. Արխիվացված է օրիգինալից 2014 թ․ մայիսի 20-ին. Վերցված է 2014 թ․ մայիսի 20-ին.
13. ↑  «José Eisenberg». *Plurielle*. Perfumes & Co. էջ 88.

Արտաքին հղումներ
----------------

* Eisenberg Paris